Vispārējās tiesas (sestā palāta) 2014. gada 25. novembra rīkojums – Trenzas y Cables de Acero/Komisija
(apvienotās lietas T‑428/10 un T‑577/10 un lieta T‑441/12)
Prasība atcelt tiesību aktu – Konkurence – Aizliegtas vienošanās – Priekšspriegojuma tērauda tirgus Eiropā – Cenu noteikšana, tirgus sadale un konfidenciālas komercinformācijas apmaiņa – Lēmums, ar kuru konstatēts LESD 101. panta pārkāpums – Lēmums par grozījumu izdarīšanu sākotnējā lēmumā, neietekmējot prasītājai uzlikto naudas sodu apmēru – Intereses celt prasību neesamība – Daļēja acīmredzama nepieņemamība
Prasība atcelt tiesību aktu – Fiziskas vai juridiskas personas – Interese celt prasību – Radušās un pastāvošas intereses nepieciešamība – Novērtēšana prasības celšanas brīdī – Prasība, kas prasītājam var dot labumu – Komisijas lēmums, ar kuru konstatēts LESD 101. panta pārkāpums – Prasība par Komisijas lēmumu, ar kuru tiek grozīts sākotnējais lēmums – Lēmums, kas neietekmē prasītājai uzlikto naudas sodu apmēru – Intereses celt prasību neesamība – Acīmredzama nepieņemamība (LESD 101. pants un 263. panta ceturtā daļa) (sal. ar 17.–22. punktu)
Priekšmets
Prasības atcelt un grozīt gan Komisijas 2010. gada 30. jūnija Lēmumu C(2010) 4387, galīgā redakcija, par LESD 101. panta un EEZ līguma 53. panta piemērošanas procedūru (Lieta COMP/38344 – priekšspriegojuma tērauds) redakcijā ar grozījumiem, kas tajā izdarīti ar Komisijas 2010. gada 30. septembra Lēmumu C(2010) 6676, galīgā redakcija, un Komisijas 2011. gada 4. aprīļa Lēmumu C(2011) 2269, galīgā redakcija, gan Komisijas konkurences ģenerāldirektora 2012. gada 25. jūlija vēstuli COMP/G2/DVE/nvz/79465
Rezolutīvā daļa:
1)
lietā T‑428/10 kā acīmredzami nepieņemamus noraidīt prasījumus daļēji atcelt Komisijas 2010. gada 30. septembra Lēmumu C(2010) 6676, galīgā redakcija, par grozījumu izdarīšanu Komisijas 2010. gada 30. jūnija Lēmumā C(2010) 4387, galīgā redakcija, par LESD 101. panta un Līguma par Eiropas Ekonomikas zonu (EEZ) 53. panta piemērošanas procedūru (Lieta COMP/38344 – priekšspriegojuma tērauds);
2)
lietā T‑577/10 prasību noraidīt kā acīmredzami nepieņemamu;
3)
lēmuma par pārējiem prasības pamatiem un prasījumiem pieņemšanu atlikt;
4)
Trenzas y Cables de Acero PSC, SL atlīdzina tiesāšanās izdevumus saistībā ar prasības pamatiem un prasījumiem, kas attiecībā uz Komisijas 2010. gada 30. septembra Lēmumu C(2010) 6676, galīgā redakcija, par grozījumu izdarīšanu Komisijas 200. gada 30. jūnija Lēmumā C(2010) 4387, galīgā redakcija, par LESD 101. panta un Līguma par Eiropas Ekonomikas zonu (EEZ) 53. panta piemērošanas procedūru (Lieta COMP/38344 – priekšspriegojuma tērauds) izklāstīti lietā T‑428/10, kā arī tiesāšanās izdevumus lietā T‑577/10.